ꦮꦢꦼꦂꦥꦫꦶ

ꦮꦢꦼꦂꦥꦫꦶ (ꦫꦱ꧀ꦧꦺꦴꦫ ꦄꦂꦗꦶꦫꦺꦴꦠꦌꦤꦶꦪ) ꦗꦼꦤꦼꦁ ꦱꦮꦶꦗꦶꦤꦶꦁ ꦲꦶꦮꦏ꧀ ꦕꦶꦭꦶꦏ꧀ ꦲꦁꦒꦺꦴꦠ ꦱꦸꦏꦸ ꦱꦆꦥꦿꦶꦤꦶꦣꦶ ꦲꦤꦏ꧀-ꦱꦸꦏꦸ ꦫꦱ꧀ꦧꦺꦴꦫꦶꦤꦌ. ꦲꦶꦮꦏ꧀ ꦲꦶꦏꦶ ꦢꦸꦮꦺ ꦗꦼꦤꦼꦁ ꦭꦶꦪ ꦏꦪ ꦠ , ꦭꦸꦚ꧀ꦗꦂ ꦥꦫꦶ, ꦭꦸꦚ꧀ꦗꦂ ꦲꦤ꧀ꦢꦺꦴꦁ (ꦗꦮ), ꦥꦫꦪ꧀ (ꦱꦸꦤ꧀ꦝ), ꦕꦼꦕꦼꦉꦃ, ꦲꦶꦏꦤ꧀ ꦕꦼꦉ (ꦧꦼꦠꦮꦶ), ꦥꦤ꧀ꦠꦲꦺꦴ, ꦱꦼꦭꦸꦮꦁ (ꦱꦸꦩꦠꦿ), ꦭꦤ꧀ ꦱꦥꦶꦠꦸꦠꦸꦂꦫꦺ.Weber, M. and L.F. de Beaufort. 1916. The Fishes of The Indo-Australian Archipelago III:61-63. E.J. Brill. Leiden.

ꦲꦶꦮꦏ꧀ ꦲꦶꦏꦶ ꦱꦸꦩꦼꦧꦂ ꦲꦶꦁ ꦥꦸꦭꦺꦴ-ꦥꦸꦭꦺꦴ ꦱꦸꦤ꧀ꦝ ꦧꦼꦱꦂ (ꦱꦸꦩꦠꦿ, ꦗꦮ, ꦏꦭꦶꦩꦤ꧀ꦠꦤ꧀) ꦭꦤ꧀ ꦥ꦳ꦶꦭꦶꦥꦶꦤ.

 ꦥꦔꦼꦤꦭ꧀ꦭꦤ꧀ 
ꦲꦶꦮꦏ꧀ ꦕꦶꦭꦶꦏ꧀ ꦏꦸꦫꦸ, ꦢꦮꦤꦺ ꦧꦶꦱ ꦔꦤ꧀ꦠꦶ ꦩꦶꦭꦶꦩꦺꦠꦼꦂ. ꦤ꧀ꦢꦸꦮꦺꦤꦶ ꦲꦮꦏ꧀ ꦮꦂꦤ ꦱꦺꦴꦏ꧀ꦭꦠ꧀ ꦏꦸꦤꦶꦁ ꦲꦶꦁ ꦱꦶꦱꦶꦃ ꦣꦸꦮꦸꦂ (ꦣꦺꦴꦂꦱꦭ꧀) ꦭꦤ꧀ ꦥꦸꦠꦶꦃ ꦱ꧀ꦭꦏ ꦲꦶꦁ ꦮꦼꦠꦼꦁꦔꦺ, ꦢꦸꦮꦺ ꦒꦫꦶꦱ꧀ ꦮꦂꦤ ꦲꦼꦩꦱ꧀ ꦏꦲꦥꦶꦠ꧀ ꦒꦫꦶꦱ꧀ ꦲꦶꦫꦼꦁ ꦱꦏ ꦧꦸꦫꦶ ꦲꦁꦱꦁ ꦔꦤ꧀ꦠꦶ ꦧꦸꦤ꧀ꦠꦸꦠ꧀.

ꦥ꦳ꦺꦴꦂꦩꦸꦭ ꦱꦶꦫꦶꦥ꧀ ꦥꦸꦁꦒꦸꦁ (ꦣꦺꦴꦂꦱꦭ꧀) II.7, ꦪꦲꦶꦏꦸ ꦫꦺꦴꦁ ꦗꦫꦶ-ꦗꦫꦶ ꦲꦠꦺꦴꦱ꧀ (ꦫꦶ) ꦧꦼꦧꦉꦁꦔꦤ꧀ ꦏꦫꦺꦴ ꦥꦶꦠꦸꦁ ꦗꦫꦶ-ꦗꦫꦶ ꦲꦼꦩ꧀ꦥꦸꦏ꧀. ꦱꦶꦫꦶꦥ꧀ ꦢꦸꦧꦸꦂ (ꦄꦤꦭ꧀ ) III.5; ꦱꦶꦫꦶꦥ꧀ ꦣꦣ (ꦥꦺꦏ꧀ꦠꦺꦴꦫꦭ꧀) I.12-13; ꦱꦶꦫꦶꦥ꧀ ꦮꦼꦠꦼꦁ (ꦥ꦳ꦺꦤ꧀ꦠꦿꦭ꧀) II.7; ꦱꦂꦠ ꦗꦸꦩ꧀ꦭꦃ ꦱꦶꦱꦶꦏ꧀ ꦲꦶꦁ ꦒꦸꦫꦠ꧀ ꦱꦶꦱꦶꦃ (ꦭꦶꦤꦺꦪ ꦭꦠꦺꦫꦭꦶꦱ꧀) 29-30 ꦧꦸꦮꦃ. ꦧꦠꦁ ꦧꦸꦤ꧀ꦠꦸꦠ꧀ (ꦥꦺꦤ꧀ꦝꦁꦏꦼꦭ꧀) ꦢꦶꦲꦸꦚꦼꦂꦫꦶ 14 ꦱꦶꦱꦶꦏ꧀; ꦲꦤ꧀ꦠꦫꦤꦺ ꦒꦸꦫꦠ꧀ ꦱꦶꦱꦶꦃ ꦏꦫꦺꦴ ꦲꦮꦭ꧀ ꦱꦶꦫꦶꦥ꧀ ꦮꦼꦠꦼꦁ ꦢꦶꦭꦼꦠ꧀ꦠꦶ ꦲꦺꦴꦭꦺꦃ 1-1½ ꦱꦶꦱꦶꦏ꧀.Kottelat, M., A.J. Whitten, S.N. Kartikasari, dan S. Wirjoatmodjo. 1993. Ikan Air Tawar Indonésia pérangan Barat dan Sulawesi. Periplus dan Proyek EMDI KMNKLH. Jakarta. ISBN 0-945971-60-5. p.60.

 ꦏꦭꦸꦩꦿꦃꦲꦤ꧀ ꦭꦤ꧀ ꦏꦒꦸꦤꦲꦤ꧀ 
ꦮꦢꦼꦂꦥꦫꦶ ꦲꦱꦿꦶꦁ ꦠꦶꦤꦼꦩꦸ ꦔ꧀ꦭꦺꦴꦩ꧀ꦥꦺꦴꦏ꧀ ꦲꦤ ꦲꦶꦁ ꦮꦣꦸꦏ꧀, ꦒꦺꦴꦠ꧀, ꦏꦭꦶ ꦏꦁ ꦲꦶꦭꦶꦤꦺ ꦲꦺꦴꦫ ꦧꦤ꧀ꦠꦼꦂ, ꦏꦁ ꦧꦚꦸꦤꦺ ꦧꦼꦤꦶꦁ. ꦲꦱꦿꦶꦁ ꦩ꧀ꦭꦸꦩ꧀ꦥꦸꦏ꧀ ꦧꦉꦁ ꦲꦶꦮꦏ꧀ ꦭꦶꦪ ꦏꦪ ꦠ ꦮꦢꦼꦂ ꦕꦏꦸꦭ꧀.

ꦧꦉꦁꦔꦤ꧀ ꦏꦫꦺꦴ ꦭꦸꦚ꧀ꦗꦂ ꦭꦤ꧀ [[Wader cakul|ꦮꦢꦼꦂ ꦕꦏꦸꦭ꧀]] ꦲꦸꦩꦸꦩ꧀ꦩꦺ, ꦭꦸꦚ꧀ꦗꦂ ꦥꦫꦶ ꦪꦲꦶꦏꦸ ꦲꦶꦮꦏ꧀ ꦏꦺꦴꦤ꧀ꦱꦸꦩ꧀ꦱꦶ ꦏꦁ ꦢꦶꦱꦼꦤꦼꦁꦔꦶ ꦲꦩꦂꦒ ꦫꦱꦤꦺ. ꦭꦸꦚ꧀ꦗꦂ ꦭꦤ꧀ ꦮꦢꦼꦂ ꦒꦺꦴꦫꦺꦁ (ꦲꦶꦮꦏ꧀  ꦥꦫꦪ꧀ ꦒꦺꦴꦫꦺꦁ , ꦪꦼꦤ꧀ ꦲꦤ ꦲꦶꦁ ꦗꦮ ꦏꦸꦭꦺꦴꦤ꧀) ꦪꦲꦶꦏꦸ ꦲꦶꦣꦁꦔꦤ꧀ ꦲꦶꦱ꧀ꦠꦶꦩꦺꦮ ꦲꦶꦁ ꦱꦥꦶꦫ-ꦥꦶꦫ ꦫꦺꦱ꧀ꦠꦺꦴꦫꦤ꧀ ꦏꦺꦴꦤ꧀ꦝꦁ. ꦲꦶꦮꦏ꧀-ꦲꦶꦮꦏ꧀ ꦲꦶꦏꦶ ꦢꦶꦕꦼꦏꦼꦭ꧀ ꦱꦏ ꦥꦺꦴꦥꦸꦭꦱꦶ ꦲꦩꦂꦒꦤ꧀ ꦲꦶꦁ ꦥꦼꦂꦲꦲꦶꦂꦫꦤ꧀ ꦲꦸꦩꦸꦩ꧀, ꦭꦤ꧀ ꦲꦏꦺꦃ-ꦲꦏꦺꦃꦲꦺ ꦤꦩꦸꦁ ꦢꦶꦢꦺꦴꦭ꧀ ꦲꦶꦁ ꦥꦱꦂ-ꦥꦱꦂ ꦭꦺꦴꦏꦭ꧀ꦭꦤ꧀.

 ꦫꦸꦗꦸꦏ꧀ꦏꦤ꧀ 

 ꦥꦿꦤꦭ ꦚ꧀ꦗꦧ 

 ꦫꦱ꧀ꦧꦺꦴꦫ ꦄꦂꦗꦶꦫꦺꦴꦠꦌꦤꦶꦪ ꦲꦶꦁ ꦭꦩꦤ꧀ ꦥ꦳ꦶꦱ꧀ꦧꦺꦱ꧀
 ꦫꦱ꧀ꦧꦺꦴꦫ ꦄꦂꦗꦶꦫꦺꦴꦠꦌꦤꦶꦪ

Kategori:Rasbora
Kategori:Iwak
Kategori:Fauna Filipina
Kategori:Fauna Asia Tenggara
Kategori:ꦲꦏ꧀ꦱꦫꦗꦮ